CELEX: 32013R0797
Language: et
Date: 2013-08-21 00:00:00
Title: Komisjoni rakendusmäärus (EL) nr 797/2013, 21. august 2013 , millega antakse luba valmistise Enterococcus faecium NCIMB 11181 kasutamiseks tarbe- ja nuumvasikate ning võõrutatud põrsaste söödalisandina (loaomanik Chr. Hansen A/S) ja tunnistatakse kehtetuks määrus (EÜ) nr 1333/2004  EMPs kohaldatav tekst

22.8.2013   
            
            
               ET
            
            
               Euroopa Liidu Teataja
            
            
               L 224/6
            
         KOMISJONI RAKENDUSMÄÄRUS (EL) nr 797/2013,
   21. august 2013,
   millega antakse luba valmistise Enterococcus faecium NCIMB 11181 kasutamiseks tarbe- ja nuumvasikate ning võõrutatud põrsaste söödalisandina (loaomanik Chr. Hansen A/S) ja tunnistatakse kehtetuks määrus (EÜ) nr 1333/2004
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Kooskõlas direktiiviga 70/524/EMÜ anti komisjoni määrusega (EÜ) nr 1333/2004 (3) tähtajatu luba valmistise Enterococcus faecium NCIMB 11181 kasutamiseks tarbe- ja nuumvasikate ning võõrutatud põrsaste söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see valmistis hiljem Euroopa Liidu söödalisandite registrisse kui olemasolev toode.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 esitati taotlus tarbe- ja nuumvasikate ning võõrutatud põrsaste söödalisandina kasutatava valmistise Enterococcus faecium NCIMB 11181 uuesti hindamiseks ning selle klassifitseerimiseks söödalisandite kategooriasse „zootehnilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 1. veebruari 2012. aasta arvamuses (4) järeldusele, et kavandatud kasutustingimuste korral ei avalda Enterococcus faecium NCIMB 11181 kahjulikku mõju loomade ja inimeste tervisele ega keskkonnale ning et selle kasutamine parandab tarbe- ja nuumvasikate ning võõrutatud põrsaste zootehnilisi näitajaid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Valmistise Enterococcus faecium NCIMB 11181 hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Kuna uus luba on antud kooskõlas määrusega (EÜ) nr 1831/2003, tuleks määrus (EÜ) nr 1333/2004 kehtetuks tunnistada.
            
         
               (7)
            
            
               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealust valmistist, mille kasutamine on lubatud määrusega (EÜ) nr 1333/2004.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrus (EÜ) nr 1333/2004 tunnistatakse kehtetuks.
   Artikkel 3
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 11. märtsi 2014 kooskõlas enne 11. septembrit 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 247, 21.7.2004, lk 11.
   
      (4)  EFSA Journal 2012; 10(2):2574.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1708
               
               
                  Chr. Hansen A/S
               
               
                  
                     Enterococcus faecium
                  
                  NCIMB 11181
               
               
                  
                               
                           
                           
                              
                                 Söödalisandi koostis
                              
                              
                                 Enterococcus faecium NCIMB 11181 valmistis, milles on vähemalt:
                              
                                           
                                       
                                       
                                          tahkel kujul: 5 × 1010 CFU söödalisandi grammi kohta.
                                       
                                    
                                           
                                       
                                       
                                          Tahke, vees lahustuv: 2 × 1011 CFU söödalisandi grammi kohta.
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Enterococcus faecium NCIMB 11181 elujõulised rakud.
                           
                        
                               
                           
                           
                              
                                 Analüüsimeetod
                                  (1)
                              
                              Arvu määramine: pindkülvimeetodil, kasutades sapi-eskuliin-asiidagarit (EN 15788).
                              Identifitseerimistunnused: impulssvälja-geelelektroforees (PFGE).
                           
                        
               
                  Tarbe- ja nuumvasikad
               
               
                  (6 kuud)
               
               
                  5 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustingimused ja granuleerimispüsivus.
                           
                        
                              2.
                           
                           
                              Võib kasutada tarbe- ja nuumvasikate piimaasendajas.
                           
                        
                              3.
                           
                           
                              Võõrutatud põrsaste puhul, kes kaaluvad üle 35 kg.
                           
                        
                              4.
                           
                           
                              Soovitatav minimaalne annus:
                              
                                          —
                                       
                                       
                                          tarbe- ja nuumvasikad 2 × 1010 CFU täissööda kg kohta
                                       
                                    
                                          —
                                       
                                       
                                          (võõrutatud) põrsad: 1 × 1010 – 2 × 1010 CFU täissööda kg kohta
                                       
                                    
                        
                              5.
                           
                           
                              Vees lahustuvat valmistist võib kasutada võõrutatud põrsaste joogivees; soovitatav minimaalne annus 1 × 1010 – 2 × 1010 CFU liitri vee kohta.
                           
                        
                              6.
                           
                           
                              Ohutusnõuded: käitlemisel kasutada respiraatorit, kaitseprille ja kaitsekindaid.
                           
                        
               
                  11. september 2023
               
            
                  Võõrutatud põrsad
               
               
                  —
               
               
                  5 × 108
                  
               
               
                  —
               
            
         (1)  Analüüsimeetodite üksikasjad on kättesaadavad söödalisandite referentlabori veebilehel järgmisel aadressil: www.irmm.jrc.be/eurl-feed-additives.